text: Omsætning af mink-skind halveret
  23 februar 2016 kl. 12.49
  Pels-auktionerne i Glostrup slutter mandag. Omsætningen af mink-pels er mere end halveret i år, siger formanden for Kopenhagen Fur, Tage Pedersen, Hedensted.
  - Selvfølgelig er der nogen, der får problemer,  men vi er en branche, som er vant til store udsving – i begge retninger, siger Tage Pedersen til TV SYD.
  - Det er et helt ureguleret marked – og i år har efterspørgslen været i bund.
  - Men når vi ser på årets auktioner, må vi heldigvis sige, at vi har solgt 100 pct. Så det kunne være gået langt værre.
  De minkskind, som ikke bliver solgt på årets auktioner , bliver gemt til næste auktion – med det resultat, at udbuddet vil bliver endnu større næste gang, siger Tage Pedersen.
  Sidste år blev der omsat for 11 milliarder kroner på auktionerne. I år ventes omsætningen kun at være 6 milliarder.
  